b'\n_START_ARTICLE_\nViimeinen pari ulos\n_START_SECTION_\nTuotanto\n_START_PARAGRAPH_\nViimeinen pari ulos -elokuvan tuotanto alkoi 10. marraskuuta 1942. Elokuvaa kuvattiin tuotantoyhti\xc3\xb6 Metro-Goldwyn-Mayerin studioilla Kalifornian Culver Cityss\xc3\xa4, Bishopissa ja Mount Wilsonilla. Elokuva saatiin valmiiksi 3. helmikuuta 1943._NEWLINE_Viimeinen pari ulos j\xc3\xa4i Conrad Veidtin viimeiseksi elokuvaksi kuoltuaan vain 50-vuotiaana huhtikuussa 1943 ennen elokuvan ensi-iltaa._NEWLINE_Joan Crawford sanoi aina, ett\xc3\xa4 h\xc3\xa4n olisi toivonut Alfred Hitchcockin ohjaavan Viimeinen pari ulos -elokuvan. Elokuva sis\xc3\xa4lt\xc3\xa4\xc3\xa4 kuitenkin monia hitchcockimaisia piirteit\xc3\xa4.\n_START_SECTION_\nJulkaisu ja vastaanotto\n_START_PARAGRAPH_\nViimeinen pari ulos sai ensi-iltansa Yhdysvalloissa 1. toukokuuta vuonna 1943. New Yorkin ensi-ilta oli 5. elokuuta. Suomessa elokuva sai ensi-illan 9. syyskuuta vuonna 1945. Metro-Goldwyn-Mayer toimi my\xc3\xb6s elokuvan jakelijana._NEWLINE_Variety kirjoitti "MacMurray ja neiti Crawford molemmat hoitavat hyvin heid\xc3\xa4n roolinsa k\xc3\xa4sikirjoituksen haitoista huolimatta." T. S. New York Timesissa kommentoi, ett\xc3\xa4 "Joan Crawford on eritt\xc3\xa4in vakuuttava sankaritar."_NEWLINE_Viimeinen pari ulos julkaistiin DVD:lle 6. huhtikuuta vuonna 2010.'